Държавен вестник, бр. 43, 2000 г., стр. 25

Б Р О Й 43
Д Ъ Р Ж А В Е Н   В Е С Т Н И К
С Т Р .  2 5
Г л а в а  ч е т в ъ р т а
ХИДРОТЕХНИЧЕСКИ МЕРОПРИЯТИЯ
Раздел I
Канавко-валове
Чл. 18. (1) Канавко-валове се прилагат за ог-
раничаване на ерозията в земи, в които не се из-
вършва залесяване, или в силно и много силно
ерозирани земи за създаване на условия за тяхно-
то залесяване. Те се залагат по хоризонталите,
като се прекъсват през 20 м с ивица, широка 2 м.
(2) Разстоянието между канавко-валовете не
трябва да позволява формирането на повърх-
ностен воден отток, причиняващ ерозия на поч-
вата в ивицата между тях.
(3) Водозадържащият капацитет на канав-
ко-валовете трябва да осигурява пълно задър-
жане на оттока от валеж с обезпеченост 2 %.
Раздел II
Дребноразмерни напречни укрепителни
съоръжения (прагове)
Чл. 19. (1) Дребноразмерните напречни съ-
оръжения се прилагат за укрепяване на ровини.
(2) В зависимост от условията, изразени в
дълбочината на почвата, наличието на овлаж-
няване, възможностите за доставяне на строи-
телни материали и др., укрепяването на ровини-
те се извършва чрез клейонажи, каменни праг-
чета от суха зидария, габионни прагове и др.
Чл. 20. (1) Клейонажи се изграждат, когато
условията в ровината позволяват развитието на
върбовите резници.
(2) Височината на клейонажите е до 1 м.
(3) Защитата срещу подравяне се осигурява
чрез фашинажи или хоризонтални леси.
(4) При наличие на достатъчно количество
вършина ровините може да се укрепяват чрез
задръстване, като във влажни ровини предва-
рително се забиват върбови резници.
Чл. 21. (1) В сухи ровини с едри наносни
материали или каменисто легло се прилагат
каменни прагчета от суха зидария или габион-
ни прагове.
(2) Каменните прагчета от суха зидария се
изграждат с височина до 2 м от едри обработе-
ни каменни блокове.
(3) Габионните прагове се изграждат на от-
делни хоризонтални части с височина 0,5—0,7 м,
след което всяка част се завива с телена мрежа.
(4) Височината на габионните прагове може
да бъде до 2 м.
(5) При необходимост защитата на прагче-
тата от суха зидария и на габионните прагове
срещу подравяне се осигурява чрез заскаляване
или чрез контрапрагове.
(6) Укрепяването на ровините може да се по-
стигне и чрез прагове от различни достъпни ма-
териали, като дребен дървен строителен матери-
ал, автомобилни гуми, кофражни платна, телена
мрежа, стоманобетонни елементи и др.
(7) След запълване на пространството зад
праговете с наноси теренът около тях се залесява.
Чл. 22. (1) За укрепяването на ровини се из-
готвят типови проекти на дребноразмерните
напречни съоръжения, придружени с указания
за задължителните изисквания, които трябва
да се спазват при тяхното изграждане.
(2) Състоянието на дребноразмерните напреч-
ни укрепителни съоръжения се проверява при
ревизията на охранителните участъци и при не-
обходимост се предвижда тяхното ремонтиране.
Раздел III
Едроразмерни напречни укрепителни
съоръжения (баражи)
Чл. 23. (1) Баражи се прилагат за укрепяване
на хидрографската система на пороите, когато
е необходимо повдигане на нивото на поройно-
то легло над 2 м.
(2) Мястото за изграждане се избира така,
че баражът да изпълни своето предназначение—
заздравяване на хидрографската система и съ-
седните є склонови земи или задържане на на-
носите пред защитавания обект.
(3) За изграждането на всеки бараж се изгот-
вя отделен работен проект. Мястото му се отбе-
лязва в картите на лесничейството.
Чл. 24. (1) Материалите за строителството
на баражи се избират с оглед на необходимата
трайност на съоръжението.
(2) Баражите се изграждат от каменна зида-
рия с циментопясъчен разтвор, бетон, бутобе-
тон, стоманобетон, дървен материал и габио-
ни, както и от комбинации между някои стро-
ителни материали, от които се изграждат от-
делни части на баражите.
(3) За бутобетон и каменна зидария на раз-
твор се използва неизветрял ломен камък. Ци-
ментопясъчният разтвор е с марка не по-ниска
от 10 МПа. Класът на бутобетона не може да
бъде по-нисък от В 7,5.
(4) Бетонните и монолитните стоманобетонни
баражи се изграждат от обикновен бетон с клас по
якост на натиск от В 10 до В 25, а сглобяемите
стоманобетонни конструкции—от В 15 до В 35. За
подложен бетон се използва бетон клас В 7,5.
(5) Основните показатели на бетона и съот-
ветните класове, които се предписват при проек-
тиране на бетонни и стоманобетонни баражи, са:
1. клас по якост на натиск—класове от В 7,5
до В 35;
2. клас по мразоустойчивост—класове F 50
и F 75;
3. клас по водонепропускливост—класове
W 0,4; W 0,6; W 0,8;
4. клас по консистенция—К 2.
Чл. 25. (1) За армиране на баражите се из-
ползват горещовалцувани стомани клас А-I
(гладка) и клас А-III (с периодичен профил).
(2) При армиране със стомана клас А-III
проектният клас на бетона по якост на натиск
не може да бъде по-нисък от В 15.
Чл. 26. (1) Височината на заздравителните
баражи се определя въз основа на дължината
на участъка за укрепяване и необходимото из-
дигане на поройното легло.